Lū Žanmono

Lū Žanmono (; dzimusi  Pontarljē) ir franču biatloniste, četru Pasaules čempionāta zelta medaļu ieguvēja.

 Karjera 
Piedalījusies 2016. gada ziemas jaunatnes olimpiskajās spēlēs Lillehammerē. 7,5 km iedzīšanas distancē izcīnījusi bronzas medaļu. 2017. gada Pasaules čempionātā jauniešiem Brezno uzvarēja 10 km individuālajā distancē un ieguva sudrabu iedzīšanā. 2018. gada Pasaules čempionātā junioriem Otepē izcīnīja zelta medaļu stafetē. Individuāli labāko rezultātu sasniedza iedzīšanā, ieņemot 15. vietu. 2018.—2019. gada sezonā sāka startēt pieaugušo konkurencē IBU kausā. 2019. gada Pasaules čempionātā junioriem Brezno vēlreiz ieguva zelta godalgu stafetē. Iedzīšanas distancē bija 5. vietā. 2019. gadā piedalījās arī Eiropas čempionātā, kas risinājās Raubičos. 1+1 jauktajā stafetē izcīnīja bronzas medaļu.

Pasaules kausa sacensībās debitēja  Nove Mesto Morāvijā, sprintā ieņemot 30. vietu. 2022. gada Eiropas čempionātā Arbērā izcīnīja sudraba medaļu 1+1 jauktajā stafetē, startējot kopā ar Emiljēnu Klodu.  Ridnaunā uzvarēja IBU kausa sacensībās sprintā, kas bija viņas pirmā uzvara IBU kausa posmos. Žanmono uzvarēja arī 2021.—2022. gada sezonas IBU kausa kopvērtējumā.

2022.—2023. gada Pasaules kausa izcīņas 2. posmā Hohfilcenē uzvarēja stafetē.  Rūpoldingā pirmo reizi individuāli ieguva vietu uz goda pjedestāla Pasaules kausa posmā, izcīnot 2. vietu 15 km distancē. 2023. gada Pasaules čempionātā Oberhofā, kas Žanmono bija debija šāda ranga sacensībās, labāko rezultātu individuāli sasniedza iedzīšanā, kur ieņēma 6. vietu, pēc sprintā iegūtās 26. vietas paceļoties par 20 vietām. Stafetē Francijas komandas sastāvā ieguva 4. vietu, bet 1+1 jauktajā stafetē kopā ar Fabjēnu Klodu finišēja 5. vietā.  Pasaules kausa posmā Estešundā izcīnīja 2. vietu distancē ar kopēju startu. Sezonu noslēdza 11. vietā kopvērtējumā.

2023.—2024. gada sezonas pirmajā posmā Estešundā sprintā izcīnīja pirmo uzvaru karjerā Pasaules kausa posmos. 2024. gada Pasaules čempionātā Nove Mesto ieguva bronzas medaļu sprintā un kopā ar Kantēnu Fijonu Maijē uzvarēja 1+1 jauktajā stafetē. Kopā ar Sofiju Šovo, Žistīni Brezā-Bušē un Žiliju Simonu uzvarēja sieviešu stafetē, tas bija Francijas pirmais zelts pasaules čempionātos šajā disciplīnā. Sacensību pēdējā dienā izcīnīja bronzas medaļu distancē ar kopēju startu. 2023.—2024. gada Pasaules kausa sezonu noslēdza otrajā vietā kopvērtējumā, 23 punktus piekāpjoties Lizai Vitoci, kā arī ieguva "mazo kristāla globusu" par uzvaru masu starta ieskaitē.

2025. gada Pasaules čempionātā Lencerheidē ieguva bronzu 15 km individuālajā distancē un izcīnīja divas zelta medaļas stafetēs: sieviešu un jauktajā stafetē. 2024.—2025. gada Pasaules kausa sezonā izcīnīja astoņas individuālās uzvaras un kopvērtējumā otro gadu pēc kārtas ieguva otro vietu. Viņa tikai par 20 punktiem piekāpās uzvarētājai Franciskai Preisai. Sezonas pēdējās sacensībās distancē ar kopēju startu, kas bija izšķirošas cīņā par uzvaru kopvērtējumā, Žanmono netālu pirms finiša krita un finišēja trešajā vietā, bet viņas galvenā konkurente Preisa tikmēr uzvarēja. Tomēr Žanmono ieguva divus disciplīnu titulus, uzvarot uzvarot individuālās distances un iedzīšanas ieskaitēs.

 izcīnīja četras medaļas: zeltu jauktajā un sieviešu stafetē, sudrabu 15 km individuālajā distancē un bronzu sprintā.

 Karjeras rezultāti 
 Olimpiskās spēles 
 Gads Vieta Individ. sac. Sprints Iedzīšana Masu starts Stafete Jauktā stafete   Milāna un Kortīna2.3. 4. 16.1.1.

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete 1+1 jauktā stafete 2023  Oberhofa 7. 26. 6. 15. 4. — 5. 2024  Nove Mesto 6.3. 7.3.1. —1. 2025  Lencerheide3. 6. 4. 6. 1. 1. —

 Pasaules kausa kopvērtējums 
 Sezona Vieta 2020.—2021.  72. 2021.—2022.  95. 2022.—2023.  11. 2023.—2024. 2. 2024.—2025. 2.

 Atsauces 

 Ārējās saites 

Kategorija:1998. gadā dzimušie
Kategorija:Dū dzimušie
Kategorija:Francijas biatlonisti
Kategorija:Francijas sportisti 2026. gada ziemas olimpiskajās spēlēs
Kategorija:Biatlonisti 2026. gada ziemas olimpiskajās spēlēs
Kategorija:2026. gada ziemas olimpisko spēļu medaļnieki
Kategorija:Olimpiskie zelta medaļnieki biatlonā
Kategorija:Francijas olimpiskie zelta medaļnieki
Kategorija:Olimpiskie sudraba medaļnieki biatlonā
Kategorija:Francijas olimpiskie sudraba medaļnieki
Kategorija:Olimpiskie bronzas medaļnieki biatlonā
Kategorija:Francijas olimpiskie bronzas medaļnieki